**POHJANMAA ja
POHJOIS-SUOMI**

**PeliMaailman säännöt**

**2021-2022**

*SÄBÄMESTARI PeliMaailma-ikäluokkiin kuuluvat 10–13-vuotiaat tytöt ja pojat (P11-P14 ja T12-T14). Peleissä noudatetaan ensisijaisesti PeliMaailman sääntöjä ja toissijaisesti Suomen Salibandyliiton kilpailu- ja pelisääntöjä. Säännöt löytyvät osoitteesta*

[*http://salibandy.fi/palvelut/materiaalit/saannot-ja-ohjeet/*](http://salibandy.fi/palvelut/materiaalit/saannot-ja-ohjeet/)

*PeliMaailman säännöillä saadaan lasten toiminnalle ja kehitykselle sopiva pelimuoto. PeliMaailman säännöt ovat joustavampia, jotta pienempiä junioreita voidaan peluuttaa ja kehittää heidän kehityksensä/tasonsa mukaisissa peleissä. Tarkoituksena ei ole tukea joukkueen kilpailullista menestystä. Joustavuus tuo seuralle lasten toimintaan liittyvää liikkumavaraa – ja samalla myös vastuuta.*

*Sarjaan osallistuvia joukkueita suositellaan laatimaan joukkueen sisäiset pelisäännöt (Urheilun Pelisäännöt) valmentajan/ toimihenkilöiden ja vanhempien kesken käytävissä pelisääntökeskusteluissa sovitaan yhteisistä arvoista, toimintaperiaatteista ja käytännöistä.*
*Lisätietoja Urheilun Pelisäännöistä löytyy* [*Olympiakomitean sivuilta*](https://www.olympiakomitea.fi/seuratoiminta/toimintaa/tietoa-lasten-urheilusta/urheilun-pelisaannot/)*.*

***Nämä säännöt ovat voimassa Pohjoisen alueen P11-P14 ja T12-T14 –junioreiden sarjoissa. Mikäli ko.***

***sääntöihin tarvitsee tehdä muutoksia tai tarkennuksia, voidaan sääntöjä päivittää kauden aikana.***

***Sääntöjä voidaan päivittää kauden aikana myös, mikäli säännöissä huomataan ristiriitaisuuksia.***

***Sääntömuutokset/lisäykset merkitään näihin sääntöihin punaisella värillä ja asiasta tiedotetaan***

***myös sarjojen seuroja ja joukkueita.***

**1.Säännöt**

**a) Pelisäännöt**

Ottelukokoonpanoon saa nimetä enintään 20 pelaajaa ottelua kohden. Alueloppuhuipentumissa ja haastajafinaaleissa ottelukokoonpanoon saa nimetä enintään 20+2 pelaajaa.

Maalivahtia saa vaihtaa ja peluuttaa myös kenttäpelaajana, tällöin kenttäpelaaja voi pelata numerolla 1.

Peli keskeytetään, jos peliaikaa on kulunut vähintään 30 minuuttia (kaksi täyttä erää) tai enemmän ja maaliero on 12 tai enemmän. Tällöin voimassa oleva tilanne jää ottelun lopputulokseksi.

Jos pelaajalla on vääränlaiset varusteet (esim. liian käyrä maila, yhdistelmämaila, suojalasit puuttuvat), hän saa huomautuksen ja kehotuksen korvata väärä tai puuttuva varuste asianmukaisella. Jos pelaaja yrittää vielä huomautuksen jälkeen pelata väärällä varustuksella, hänelle määrätään kilpailusääntöjen mukaisesti pelirangaistus (PR1).

Ottelukokoonpanoon merkitsemätön pelaaja, joka on unohdettu merkitä pöytäkirjaan, lisätään ottelupöytäkirjaan, mikäli mahdollista. Jäähyä tai pelirangaistusta (PR) ei tuomita, vaan pelaaja voi jatkaa ottelua normaalisti. Toimitsijat ja tuomari kirjaavat tapahtuneesta huomautuksen ottelun kuittauksen yhteydessä. Huomautuksessa tulee käydä ilmi pelaajan nimi ja numero. Merkitsemättömän pelaajan seuralle määrätään 50€ sakko jokaisesta merkitsemättömästä pelaajasta, kuitenkin maksimissaan 250€/ottelu.

Muiden pelisääntöjen kohdalla sekä sääntötulkinnoissa noudatetaan Suomen Salibandyliiton kilpailu- ja pelisääntöjä. Tulospalvelun osalta noudatetaan salibandyliiton tulospalvelumääräyksiä.

**b) Edustusoikeus**

Jokaisella pelaajalla tulee olla joko Nuorten pelipassi (08- tai aikaisemmin syntyneet) tai Lasten pelipassi (09- tai myöhemmin syntyneet).

Pelaaja voi pelata seuran vanhemmissa ikäluokissa seuran harkinnan mukaan.

Joukkueessa voi olla enintään neljä yli-ikäistä pelaajaa, joista yhden ottelun ottelukokoonpanoon saa nimetä korkeintaan kaksi yli-ikäistä kenttäpelaajaa ja yksi maalivahti. Yli-ikäisistä pelaajista tehdään Y-ilmoitus Salibandyliittoon, ja heidät merkitään Y-merkinnällä sarjakokoonpanoon palvelusivustolla. Yli-ikäiset pelaajat voivat olla enintään yhden vuoden vanhempia, eivätkä voi pelata muissa juniorijoukkueissa. Y-pelaajan siirtyessä pelaajasiirrolla toiseen joukkueeseen, Y-pelaajaoikeus päättyy. Y-ilmoitusten on oltava liitossa viimeistään 2.12. mennessä, kuitenkin niin, että Y-ilmoitus on oltava liitossa ennen pelaajan ensimmäistä ottelua Y-pelaajana. Jos pelaaja ei ole pelannut kuluvalla kaudella, häntä koskeva Y-ilmoitus voidaan tehdä missä vaiheessa kautta tahansa. Y-ilmoitus on kausikohtainen ja tulee tehdä Palvelusivustolla ohjeiden mukaisesti (<http://salibandy.fi/palvelut/edustusoikeudet/y-edustukset/>).

Tytöt voivat pelata poikien kanssa ilman erityislupaa maksimissaan vuotta nuorempien poikien sarjassa. Kaksi vuotta vanhempaa tyttöä ei voi nimetä Y-pelaajaksi poikien sarjoihin.

Junioripelaaja voi edustaa myös toista junioriseuraa kaksoisedustuksella, jos omassa seurassa ei ole ko. ikäluokkaa tai pelaajan omaa ikäluokkaa. Kaksoisedustusten ilmoitukset kaudella 2020-21 tapahtuvat sähköisesti Palvelusivustolla. Ilmoitusprosessin käynnistää seura, jonka joukkueeseen kaksoisedustus tehdään. Ilmoituksen kirjaamisen jälkeen edustusoikeuden omistava seura hyväksyy sen omalla Palvelusivuston käyttäjätunnuksellaan. Kaksoisedustusilmoitukset 18.1.2021 mennessä. D-juniori-ikäisen pelaajan hakiessa edustusoikeutta toisen seuran C-juniorijoukkueeseen, tulee pelaajan hakea kilpailusääntöjen mukaista rinnakkaisedustusta.

D-E –junioreissa on seuroilla mahdollisuus muodostaa kahden seuran yhteisjoukkue. Yhteisjoukkue muodostuu kahden eri seuran pelaajista ja yhteisjoukkueella voi osallistua D-E –junioreiden sarjatoimintaan. Seurat tekevät yhteisjoukkuesopimushakemuksen liiton sähköisellä lomakkeella 16.8. mennessä, jonka liitto joko hyväksyy tai hylkää. Tehdystä yhteisjoukkuesopimuksesta suoritetaan liitolle kirjaamismaksu 150e. Tarkemmat määräykset seurojen ja pelaajien rooleista annetaan D-E –junioreiden yhteisjoukkuemääräyksissä.

Kun D-juniori-ikäinen tai tätä nuorempi pelaaja pelaa C-juniori- tai vanhemmissa sarjoissa, häneen sovelletaan kilpailusääntöjen 48§ (junioreiden edustusoikeus).

Pelaaja saa saman päivän aikana pelata enintään kahdessa eri joukkueessa/ ikäluokka. Mikäli seuralla on samassa lohkossa useampi joukkue, pelaaja saa tarvittaessa pelata yhden lisäottelun seuran toisessa joukkueessa saman turnauksen sisällä.

Alueloppuhuipentumassa tai haastajafinaalissa pelaaja voi edustaa vain yhtä joukkuetta/ikäluokka. Pelaaja ei voi pelata sekä alueloppuhuipentumassa, että haastajafinaalissa samassa ikäluokassa. Lukitut pelaajat voivat pelata alueellisissa lopputurnauksissa vain siinä joukkueessa mihin heidät on ko. ikäluokassa lukittu.

**Alla olevat edustusoikeussäännöt koskevat vain alueita, joissa pelataan sekä kilpa-, että haastajasarjaa**

Kilpasarjan joukkueeksi katsotaan joukkue, joka pelaa kauden alkaessa kilpasarjaa. Haastajasarjan joukkueeksi katsotaan joukkue, joka pelaa kauden alkaessa haastajasarjaa.

 Jos seuralla on samassa ikäluokassa useampi joukkue, pelaaja voi edustaa seuran muita joukkueita seuraavasti:
- Pelaaja kiinnittyy siihen joukkueeseen missä pelaa kauden ensimmäisen ottelunsa.
- Kilpasarjan joukkueeseen kauden alussa kiinnittynyt pelaaja voi pelata kaikissa seuran saman ikäluokan joukkueissa, jos seura lukitsee viisi (5) pelaajaa ko. kilpasarjan joukkueeseen ennen sarjojen alkamista. Lukitut pelaajat eivät voi pelata samalla tai alemmilla sarjatasoilla muissa joukkueissa. Lukitut pelaajat voivat pelata ainoastaan siinä joukkueessa mihin heidät on lukittu. Lukittujen pelaajien tulisi lähtökohtaisesti olla oman joukkueensa runkopelaajia/parhaimmistoa ja ko. ikäluokan pelaajia. Y-pelaajia ei voi lukita. Tyttöjä ei voi lukita poikien joukkueeseen. Lukitut pelaajat ilmoitetaan sarjavastaavalle sähköpostitse ennen sarja-avausta.
**Lukitsemissäännön tarkoituksena ei ole vahvistaa haastajasarjan joukkueita vaan mahdollistaa pelitaidoiltaan kilpa- ja haastajasarjan välimaastossa olevien pelaajien pelaaminen taitotasoaan vastaavissa otteluissa.**

 - Lukittujen pelaajien vaihtaminen on mahdollista pakottavan tarpeen myötä syyskaudella 1-15.11. Tällöin joukkueen tulee lähettää vapaamuotoinen hakemus perusteluineen oman alueen aluevastaavalla sähköpostitse. Muuten lukittuja pelaajia voi vaihtaa ainoastaan 2.-15.1 välisenä aikana. Jos lukittu pelaaja siirtyy toiseen seuraan, tulee hänen tilalleen lukita uusi pelaaja. Kilpasarjaan lukitut pelaajat julkaistaan osoitteessa salibandy.fi/palvelut/ edustusoikeudet.

- Jos seuralla on joukkue/joukkueita kilpa- ja haastajasarjassa, ja se ei lukitse pelaajia kilpasarjan joukkueeseen, niin silloin kilpasarjassa pelanneet pelaajat eivät voi pelata haastajasarjassa, mutta voivat pelata seuran muissa kilpasarjan joukkueissa. Haastajasarjan joukkueeseen kiinnittyneen pelaajan pelatessa kilpasarjan joukkueessa, kiinnittyy hän tällöin kilpasarjan pelaajaksi.

- Jos seuralla on joukkueita vain kilpasarjassa, lukituksia ei tarvitse tehdä. Tällöin pelaajat voivat pelata kaikissa seuran kilpasarjan joukkueissa pl. Alueloppuhuipentumat ja haastajafinaalit.

**Poikkeuslupamenettelyt**
Erityistukea tarvitseville lapsille tai nuorille on mahdollista hakea edustusoikeutta, pelaamista tai ottelua koskevia poikkeuslupia. Edustusoikeutta koskeva poikkeuslupahakemus perusteluineen on toimitettava

liittoon 1.12. mennessä, painavasta syystä poikkeuslupahakemus voidaan käsitellä määräajan jälkeen. C-juniori-ikäisen pelaajan hakiessa poikkeuslupaa D-junioreiden sarjoihin, noudatetaan kilpailusääntöjen 48§ (21.9). Hyväksytty poikkeuslupa on kausikohtainen ja se tulee tehdä liiton osoittamalla lomakkeella osoitteessa <https://salibandy.fi/palvelut/edustusoikeudet/poikkeusluvat/>

**2. Olosuhteet ja varusteet**

Maalina käytetään virallista salibandymaalia (115 cm x 160 cm).

Peleissä on käytettävä suojalaseja. Jos pelaajalla on silmälasit, hän voi joko hankkia suojalasit vahvuuksilla tai pelata pelkillä silmälaseilla. Jos pelaaja käyttää vain silmälaseja, aikuisten olisi hyvä varmistaa, että silmälasit ovat kehykselliset kokonaan eli linssi on kokonaan reunustettu kehyksellä.

Varusteilla on oltava Kansainvälisen Salibandyliiton (IFF) hyväksyntä.

|  |  |  |  |  |  |  |
| --- | --- | --- | --- | --- | --- | --- |
| IKÄLUOKKA  | KENTÄN KOKO  | PELAAJAMÄÄRÄ KAUKALOSSA  | JOUKKUE- KOKO  | PELIAIKA  | PASSI  | TUOMARI  |
| E-TYTÖT  | 24 m x 12 m – 30 m x 15m | 4+1 | max 14\*  | 3x15 min  | kisapassi  | 2 tuomaria  |
| D-TYTÖT  | 32 m x 16 m – 40 m x 20m  | 5+1  | max 17\*  | 3x15 min  | kisa- tai pelipassi  | 2 tuomaria  |
| E2-POJAT  | 32 m x 16 m – 40 m x 20 m  | 4/5+1  | max 17\*  | 3x15 min  | kisapassi  | 2 tuomaria  |
| E1-POJAT  | 32 m x 16 m – 40 m x 20 m  | 5+1  | max 17\*  | 3x15 min  | kisapassi  | 2 tuomaria  |
| D2-POJAT  | 32 m x 16 m – 40 m x 20 m  | 5+1  | max 17\*  | 3x15 min  | pelipassi  | 2 tuomaria  |
| D1-POJAT  | 32 m x 16 m – 40 m x 20 m  | 5+1  | max 17\*  | 3x15 min  | pelipassi  | 2 tuomaria |

\*Loppuhuipentumissa ottelukokoonpanoon saa merkitä 20+2 pelaajaa.

**3. Ottelutapahtuma**

Ottelukokoonpano pitää olla tallennettu Palvelusivustolle 30min ennen ottelun alkamista.

Ennen ottelun alkamista valmentajien toivotaan kättelevän toisensa ja tuomarit (huomioi korona-rajoitukset). Tarkoituksena on toivottaa pelionnea kaikille osapuolille. Pelin jälkeen kätellään toistamiseen, kiitetään pelistä ja – jos niin halutaan – keskustellaan asiallisesti pelin kulusta. Pelaajien tulee kätellä vastustajat asiallisesti, oli lopputulos tai tunnelma millainen hyvänsä. Siksi vähintään toisen tuomarin ja valmentajan on valvottava, että kättely tapahtuu asianmukaisesti, reilun pelin hengessä.

Sähköisen pöytäkirjan sarjoissa vain erotuomari kuittaa pöytäkirjan pelin jälkeen.